b'\n_START_ARTICLE_\nVagonas\n_START_PARAGRAPH_\nVagonas\xc2\xa0\xe2\x80\x93 gele\xc5\xbeinkeli\xc5\xb3 transporto priemon\xc4\x97, kuri\xc5\xb3 jungtis sudaro traukin\xc4\xaf. Vagonus da\xc5\xbeniausiai traukia vienas ar keli lokomotyvai, o kartais b\xc5\xabna savaeigi\xc5\xb3 vagon\xc5\xb3. Vagonai dalinami \xc4\xaf keleivinius ir krovininius.\n_START_SECTION_\nKeleiviniai vagonai\n_START_PARAGRAPH_\nKeleiviniuose vagonuose telpa \xc4\xafvairus skai\xc4\x8dius \xc5\xbemoni\xc5\xb3. S\xc4\x97dimos vietos taip pat d\xc4\x97liojamos \xc4\xafvairiai. Tarp s\xc4\x97dim\xc5\xb3 viet\xc5\xb3 b\xc5\xabn\xc4\x85 pastatyti staliukai, taip pat da\xc5\xbenos s\xc4\x97dyn\xc4\x97s atsilenkia._NEWLINE_Keleiviniai vagonai b\xc5\xabna pilni komforto, tarkim juose \xc4\xafrengiami oro kondicionieriai. Ilgesni\xc5\xb3 kelioni\xc5\xb3 traukiniuose vagonai skirstomi pagal \xc4\xafvairias funkcijas: miegamieji, vagonai\xc2\xa0\xe2\x80\x93 restoranai, diskotek\xc5\xb3 ar kino teatr\xc5\xb3 vagonai._NEWLINE_Da\xc5\xbenai keleiviniai vagonai b\xc5\xabna sujungti vienas \xc5\xa1alia kito, kad keleiviai gal\xc4\x97t\xc5\xb3 laisvai pereiti i\xc5\xa1 vieno vagono \xc4\xaf kit\xc4\x85. Kai kurie vagonai sujungti permatoma pertvara, kad kleiviams b\xc5\xabt\xc5\xb3 jaukiau, atrodyt\xc5\xb3 kaip vienas ilgas vagonas.\n_START_SECTION_\nKiti vagonai\n_START_PARAGRAPH_\nKrovininiai vagonai b\xc5\xabna labai \xc4\xafvairi\xc5\xb3 tip\xc5\xb3, pritaikomi pagal atskir\xc4\x85 krovinio tip\xc4\x85._NEWLINE_Be pamin\xc4\x97t\xc5\xb3 skirstym\xc5\xb3, egzistuoja ir kareiviniai vagonai, kurie skirti i\xc5\xa1skirtinai tik kari\xc5\xb3 reikm\xc4\x97ms\xc2\xa0\xe2\x80\x93 nuo pa\xc4\x8di\xc5\xb3 kareivi\xc5\xb3 vagon\xc5\xb3 iki skirting\xc5\xb3 ginkl\xc5\xb3, amunicijos ir transporto priemoni\xc5\xb3 vagon\xc5\xb3.'